เรื่องร้องเรียน (คลอง,ถนน,ความสะอาด) วันที่ 2022-06-14 00:52:37 — แขวงลำผักชี เขตหนองจอก กรุงเทพมหานคร
สวัสดีค่ะ ขออนุญาติแจ้งปัญหาขยะที่กระทบการเดินทางของรถยนต์ที่เข้าออก บริเวณถนนคอนกรีตในซอยสุวินทวงศ์ 52 ไปยังเรียบคลองอู่ตะเภา เขตหนองจอก แขวงลำผักชี

ปัญหาการทิ้งขยะในที่ดินว่างเปล่าจนทำให้กินพื้นที่ของถนน จากเดิมรถยนต์เคยวิ่งสวนเลนได้ ตอนนี้วิ่งได้แค่เลนเดียว และบ่อยครั้งที่รถยนต์-รถมอเตอร์ไซต์ยางรั่วจากเศษตะปูที่มากับขยะที่ผู้คนนำมาทิ้ง

ปัญหาไม่หมดเพียงแค่ขยะล้นออกมากินพื้นที่ถนน แต่ยังทำให้เกิดการเผาขยะ เมื่อขยะล้นออกมาจนทำให้การจราจรมีปัญหา ก็จะมีคนมาเผาขยะทุกครั้งในหน้าแล้ง ส่งผลให้บางครั้งรถยนต์-รถมอเตอร์ไซต์ไม่สามารถขับผ่านเส้นทางนั้นได้ เนื่องจากไฟโหมรุนแรง ควันและเศษเขม่าปลิวไปที่บ้านเรือนใกล้เคียงเป็นประจำ

จึงขอความกรุณาให้จัดการปัญหาที่เรื้อรังมาเป็นระยะเวลานาน ชาวบ้านเดือดร้อนแต่ไม่รู้ว่าจะแจ้งที่หน่วยงานใด เนื่องจากที่ดินตรงถนนทราบว่าเป็นส่วนบุคคล ทางรัฐไม่สามารถเข้ามาจัดการได้ ไม่แน่ใจว่าทางกทม. จะช่วยเหลือได้อย่างไรบ้าง เพื่อจัดการปัญหาอย่างถาวร

จึงเรียนมาเพื่อขอความกรุณา
ขอบคุณค่ะ